Marian Vanghelie a declarat că se gândește să candideze din nou pentru funcția de primar a Sectorului 5, ca independent. El susține că ar profita de faptul că actualul edil, Cristian Popescu Piedone, lasă locul liber și vrea să fie primar general.
"Am avut de o săptămână-două discuții cu foarte multe persoane din Capitală. Alegerile acestea sunt unele atipice față de ceea ce se întâmplă privitor la modul cum se pune problema. Trebuie să existe o capitală condusă în mod echilibrat de 7 primari, unul general si 6 de sector, cu viziune. Nu trebuie să mai existe bătăliile astea politice, ci o colaborare și inteligență. Nu mai merge cu roaba și cu lopata.
Nu m-am hotărât încă dacă voi candida 100% pentru simplul motiv că mai am întâlniri cu oameni din sector. Oamenii ăștia, am fost mirat, mi-au spus: "Știm ce ați făcut."
În câteva zile mă hotărăsc. (...) Oamenii au crezut în mine că pot să refac ce a existat", a declarat Marian Vanghelie, duminică, la Realitatea PLUS.
Marian Vanghelie a mai condus sectorul 5 între anii 2000 și 2016.
Pentur același post candidează și Rareș Hopincă, actualul prefect al Capitalei, respectiv Vlad Popescu Piedone, fiul actualului primar. Pe cei doi, Vanghelie nu-i consideră o amenințare "serioasă".